Liepušķu ciems
Liepušķu ciems (arī Lipušķu ciems) bija administratīvi teritoriāla vienība Maltas rajonā. 1945. gada 2. novembrī Rēzeknes apriņķa Andrupenes pagastā izveidoja Liepušķu ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā. 1954. gada 14. jūnijā Liepušķu ciemam pievienoja likvidētos Virandas un Zelenpoles ciemus. Ciemu likvidēja 1959. gada 11. novembrī, tā teritoriju pievienojot Zosnas ciemam, izņemot Raiņa kolhoza teritoriju, kas tika pievienota Dagdas rajona Andrupenes ciemam.